b'\n_START_ARTICLE_\nAnton Kova\xc4\x8devi\xc4\x87\n_START_PARAGRAPH_\nAnton Kova\xc4\x8devi\xc4\x87 (1995.) je hrvatski gimnasti\xc4\x8dar.  i gimnasti\xc4\x8dki sudac._NEWLINE_Gimnastikom se bavi od \xc5\xa1este godine. Jo\xc5\xa1 kao srednjo\xc5\xa1kolac bavi profesionalno se bavi gimnastikom. Poha\xc4\x91ao je XV. gimnaziju u Zagrebu, gdje je bio odli\xc4\x8dan u\xc4\x8denik. Ve\xc4\x87 u toj dobi polo\xc5\xbeio je za gimnasti\xc4\x8dkog sudca i bio je demonstrator na gimnasti\xc4\x8dkoj katedri u Vi\xc5\xa1oj trenerskoj \xc5\xa1koli te \xc4\x8dlan hrvatske juniorske reprezentacije.\n_START_SECTION_\nUspjesi\n_START_PARAGRAPH_\nJo\xc5\xa1 u adolescentskoj dobi dobio je priznanje Hrvatskog olimpijskog odbora._NEWLINE_Sudionik europskog prvenstva u Birminghamu 2010. godine._NEWLINE_Na 2. natjecanju Vip najuspje\xc5\xa1niji tinejd\xc5\xbeer Hrvatske, odr\xc5\xbeanom 2011. u Zagrebu, izabran je za najuspje\xc5\xa1nijeg tinejd\xc5\xbeera u konkurenciji brojnih srednjo\xc5\xa1kolaca. _NEWLINE_Do 2011., jo\xc5\xa1 kao u\xc4\x8denik prvog razreda srednje \xc5\xa1kole, osvojio je ve\xc4\x87 mnogo odli\xc4\x8dja na brojnim svjetskim turnirima (Innsbruck, Linz, Maribor...) i natjecanjima. Vi\xc5\xa1estruki je hrvatski prvak u vi\xc5\xa1eboju te prvak na ru\xc4\x8dama i pre\xc4\x8di. _NEWLINE_Na svjetskom gimnasti\xc4\x8dkom kupu u Ljubljani travnja 2016. osvojio je 5. mjesto na pre\xc4\x8di.'